Diari Oficial de la Generalitat Valenciana


Sumari del DOGV 2521, del 02-06-1995 (1995/834949)

RESOLUCIÓ de 19 de maig de 1995, de la Direcció General de l'Esport, per la qual es convoquen les Estades Esportives d'Estiu 95 de la Generalitat Valenciana.
-------------------------------------------------------------------------------------------------------------------------------------------------------------

### Dades del document

Número de DOGV
:   2521

Data del DOGV
:   02-06-1995

Secció del DOGV
:   ALTRES DISPOSICIONS

Número del document
:   1995/834949


Data del document
:   19-05-1995

Organisme emissor
:   Conselleria de Cultura

Tipus de document
:   Resolució

RESOLUCIó de 19 de maig de 1995, de la Direcció General de l'Esport, per la qual es convoquen les Estades Esportives d'Estiu 95 de la Generalitat Valenciana.   
Les Estades Esportives d'Estiu tenen com a objectiu prioritari l'ocupació del temps lliure dels joves iniciant-los en aquelles activitats que no són freqüents en l'entorn habitual de la seua educació.  
Es pretén que els joves troben en l'esport un mitjà d'ocupar un temps d'oci amb activitats esportives de recreació i esbarjo, donant-li un tarannà diferent de l'habitual, i reforçar els hàbits esportius que formaran part, en un futur, de les activitats lúdiques de la seua vida.  
La Direcció General de l'Esport, d'acord amb les competències que té atribuïdes la Generalitat Valenciana en matèria de joventut i esports, i a la vista dels resultats obtinguts en anys anteriors, resol:  
Primer  
La Conselleria de Cultura, a través de la Direcció General de l'Esport i amb la col·laboració dels ajuntaments implicats i les diputacions d'Alacant i Castelló, convoquen les Estades Esportives d'Estiu 95 de la Generalitat Valenciana.  
Segon  
S'aproven les bases per les quals es regirà la convocatòria i que figuren com a annex d'aquesta resolució.  
Tercer  
Contra aquesta resolució, que no esgota la via administrativa, els interessats podran interposar recurs ordinari davant la Conselleria de Cultura, en el termini d'un mes des del dia de la publicació en el DOGV, d'acord amb el que disposa l'article 114 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
València, 19 de juny de 1995.- El director general de l'Esport: Josep A. Chapa i López.  
ANNEX  
Bases per les quals es regula la convocatòria de les Estades Esportives d'Estiu 95.  
Primera  
Les Estades Esportives d'Estiu estan destinades a joves de 10 a 15 anys, participants en activitats dels Jocs Esportius de la Generalitat Valenciana en qualsevol de les fases d'aquests.  
Segona  
Les dates de celebració es realitzaran en dos torns: 1r del 2 al 15 de juliol i el 2n del 16 al 29 de juliol, amb les especificacions de la base quarta, excepte a Montanejos, on els torns seran 1r del 2 al 8 de juliol, 2n del 9 al 15 de juliol i 3r. del 16 al 22 de juliol  
Tercera  
La incorporació i la tornada seran per compte i mitjans dels participants. L'allotjament es realitzará en centres escolars habilitats a aquest, en règim de pensió completa. Les diferents activitats esportives indicades en la base quarta d'aquest annex es realitzaran a les instal·lacions públiques i/o privades de les localitats. Tots els participants duran la fotocòpia de la cartilla de la Seguretat Social o equivalent.  
La quota d'inscripció per torn serà de 25.000 PTA excepte a Montanejos, on serà de 12.500 PTA. L'ingrés de la quota s'efectuarà en el compte bancari que els ajuntaments de cadascuna de les estades indicaran, el qual serà comunicat en el moment de la incripció.  
Per als esportistes que sol·liciten el règim d'externat, la quota d'inscripció serà de 18.000 PTA.  
Quarta  
Les seus designades, les modalitats esportives més destacades i les edats dels participants són les següents:  
- Dénia: bàdminton, rem, rugbi platja, volei platja, golf, pilota valenciana, esports alternatius i activitats recreatives: 1r torn, escolars nascuts entre l'1 de gener de 1980 i el 31 de desembre de 1982 (13-15 anys); 2n torn: escolars nascuts entre l'1 de gener de 1983 i el 31 de desembre de 1985 (10-12 anys).  
- El Campello: rem, vela, equitació, bàdminton, esgrima, tir amb arc, volei platja i esports alternatius: 1r torn, escolars nascuts entre l'1 de gener de 1983 i el 31 de desembre de 1985 (10-12 anys); 2n torn, escolars nascuts entre l'1 de gener de 1981 i el 31 de desembre de 1982 (13-14 anys).  
Morella: bicicleta de muntanya, espeleologia, escalada, excursionisme, tir amb arc i temps lliure. 1r i 2n torn, escolars nascuts entre l'1 de gener de 1980 i el 31 de desembre de 1982 (13-15 anys).  
- Montanejos: espeleologia, escalada lliure, descens de barrancs, tirolina i iniciació al rescat de muntanya, senderisme i pràctiques d'orientació. Escolars nascuts entre l'1 de gener de 1980 i el 31 de desembre de 1982 (13 -15 anys).  
- Torrevieja: vela, bàdminton, esgrima, volei platja, tir amb arc, esports alternatius i tallers: 1r torn, escolars nascuts entre l'1 de gener de 1983 i el 31 de desembre de 1985 (10-12 anys); 2n torn, escolars nascuts entre l'1 de gener de 1980 i el 31 de desembre de 1982 (13-15 anys).  
Cinquena  
La Direcció General de l'Esport es reserva el dret de suspendre qualsevol de les Estades Esportives d'Estiu, quan cap circumstància impedesca el normal desenvolupament d'aquelles i gestionarà la tornada total o parcial, si escau, de la quota.  
Sisena  
Les inscripcions es realitzaran a partir del 5º dia hàbil des de la publicació de la present resolució en el Diari Oficial de la Generalitat Valenciana i fins que es cobresquen les places, en les direccions territorials de la Conselleria de Cultura, Secció d'Esports, situades a:  
Direccions territorials de Cultura   
- Alacant: av. Aguilera, 1r, 3ª. Tel. (96) 590 09 03.  
- Castelló: av. del Mar, 23. Tel. (964) 35 84 74.  
- Valencia: av. Navarro Reverter, 2. Tel. (96) 386 95 61.